**๔๓**

**เรื่อง** การเสนอขอพระราชทานเครื่องราชอิสริยาภรณ์ของข้าราชการกรุงเทพมหานครสามัญ

**วัตถุประสงค์ :**

1. เพื่อให้ข้าราชการกรุงเทพมหานครสามัญมีความรู้เรื่องสิทธิของตนเอง
2. เพื่อให้เจ้าหน้าที่ผู้รับผิดชอบการเสนอขอพระราชทานเครื่องราชอิสริยาภรณ์ของ

หน่วยงานตรวจสอบคุณสมบัติของผู้สมควรได้รับพระราชทานเครื่องราชอิสริยาภรณ์ และดำเนินการขอพระราชทาน ได้อย่างถูกต้อง ภายในเวลาที่กำหนด

 ๓. เพื่อให้ผู้ได้รับพระราชทานฯ ประดับเครื่องราชอิสริยาภรณ์ ได้อย่างถูกต้องตามระเบียบของทางราชการ

**ขอบเขต :** ข้าราชการกรุงเทพมหานครสามัญ และเจ้าหน้าที่ผู้รับผิดชอบการเสนอขอพระราชทาน เครื่องราชอิสริยาภรณ์ระดับหน่วยงาน

**คำจำกัดความ (นิยามศัพท์) :**

 **ข้าราชการกรุงเทพมหานครสามัญ** หมายความว่า ข้าราชการกรุงเทพมหานครซึ่งรับราชการในสังกัดกรุงเทพมหานคร แต่ไม่รวมถึงข้าราชการครูและบุคลากรทางการศึกษากรุงเทพมหานคร และข้าราชการกรุงเทพมหานครในสถาบันอุดมศึกษา

 **เครื่องราชอิสริยาภรณ์** หมายความว่า เครื่องราชอิสริยาภรณ์อันเป็นที่เชิดชูยิ่งช้างเผือก ตามกฎหมายว่าด้วยเครื่องราชอิสริยาภรณ์ช้างเผือกหรือเครื่องราชอิสริยาภรณ์อันมีเกียรติยศยิ่งมงกุฎไทย ตามกฎหมายว่าด้วยเครื่องราชอิสริยาภรณ์มงกุฎไทยแล้วแต่กรณี

**สาระสำคัญ :**

เครื่องราชอิสริยาภรณ์เป็นเครื่องหมายแห่งเกียรติยศ ซึ่งพระมหากษัตริย์ทรงพระกรุณาโปรดเกล้าฯ พระราชทานแก่ผู้กระทําความดีความชอบเป็นประโยชน์แก่ราชการหรือสาธารณชน เพื่อเป็นบําเหน็จความชอบและเครื่องหมายเชิดชูเกียรติยศอย่างสูงแก่ผู้ได้รับพระราชทาน ดังนั้นในการพิจารณาเสนอขอพระราชทานเครื่องราชอิสริยาภรณ์แก่บุคคลใด ให้พิจารณาโดยรอบคอบว่าบุคคลนั้นได้กระทําความดีความชอบเป็นประโยชน์แก่ราชการหรือสาธารณชน จนถึงขนาดควรได้รับพระราชทานเครื่องราชอิสริยาภรณ์ โดยมิใช่พิจารณาแต่เพียงตําแหน่งระดับชั้น ชั้นยศ หรือครบกําหนดระยะเวลาที่จะขอพระราชทานเครื่องราชอิสริยาภรณ์ได้เท่านั้น ทั้งนี้ เพื่อให้บุคคลที่ได้รับพระราชทานรู้สึกภาคภูมิใจในเครื่องราชอิสริยาภรณ์ที่ได้รับพระราชทานอย่างแท้จริงและเพื่อให้เครื่องราชอิสริยาภรณ์เป็นเครื่องหมายเชิดชูเกียรติยศอย่างสูงด้วย

 **กฎหมายและระเบียบที่เกี่ยวข้อง**

๑. พระราชบัญญัติเครื่องราชอิสริยาภรณ์อันเป็นที่เชิดชูยิ่งช้างเผือก พ.ศ.๒๔๘๔

๒. พระราชบัญญัติเครื่องราชอิสริยาภรณ์อันมีเกียรติยศยิ่งมงกุฎไทย พ.ศ.๒๔๘๔

๓. ระเบียบสํานักนายกรัฐมนตรีว่าด้วยการขอพระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย พ.ศ.๒๕๓๖ และที่แก้ไขเพิ่มเติม

๔. ระเบียบสํานักนายกรัฐมนตรีว่าด้วยการขอพระราชทานเครื่องราชอิสริยาภรณ์อันเป็นที่
เชิดชูยิ่งช้างเผือก และเครื่องราชอิสริยาภรณ์อันมีเกียรติยศยิ่งมงกุฎไทย (ฉบับที่ ๒) พ.ศ.๒๕๕๒

**๔๔**

๕. ระเบียบสํานักนายกรัฐมนตรีว่าด้วยการขอพระราชทานพระบรมราชานุญาตเรียกคืน เครื่องราชอิสริยาภรณ์ พ.ศ. ๒๕๔๘

 ๖. หนังสือเวียนต่างๆ ที่เกี่ยวข้อง

เครื่องราชอิสริยาภรณ์ที่เสนอขอพระราชทานให้แก่บุคคลต่างๆ เนื่องในวโรกาสพระราชพิธีเฉลิมพระชนมพรรษาพระบาทสมเด็จพระเจ้าอยู่หัวเป็นประจําปี ประกอบด้วย

๑. เครื่องราชอิสริยาภรณ์อันเป็นที่เชิดชูยิ่งช้างเผือก เพื่อพระราชทานให้แก่ผู้กระทําความดีความชอบเป็นประโยชน์แก่ราชการหรือสาธารณชน

๒. เครื่องราชอิสริยาภรณ์อันมีเกียรติยศยิ่งมงกุฎไทย เพื่อพระราชทานให้แก่ผู้กระทําความดีความชอบเป็นประโยชน์แก่ราชการหรือสาธารณชน

 **หลักเกณฑ์และแนวทาง**

ระเบียบสํานักนายกรัฐมนตรีว่าด้วยการขอพระราชทานเครื่องราชอิสริยาภรณ์อันเป็นที่
เชิดชูยิ่งช้างเผือก และเครื่องราชอิสริยาภรณ์อันมีเกียรติยศยิ่งมงกุฎไทย พ.ศ.๒๕๓๖ กําหนดหลักเกณฑ์และ แนวทางการขอพระราชทานเครื่องราชอิสริยาภรณ์ ดังนี้

**คุณสมบัติของบุคคลที่พึงได้รับการพิจารณาขอพระราชทานเครื่องราชอิสริยาภรณ์**

๑. เป็นผู้มีสัญชาติไทย

๒. เป็นผู้ประพฤติดีและปฏิบัติงานราชการหรือปฏิบัติงานที่เป็นประโยชน์ต่อสาธารณชนด้วยความอุตสาหะ ซื่อสัตย์และเอาใจใส่ต่อหน้าที่อย่างดียิ่งและ

๓. เป็นผู้ไม่เคยมีพระบรมราชานุญาตให้เรียกคืนเครื่องราชอิสริยาภรณ์ หรือต้องรับโทษจําคุกโดยคําพิพากษาถึงที่สุดให้จําคุก เว้นแต่เป็นโทษสําหรับความผิดที่ได้กระทําโดยประมาท หรือความผิดลหุโทษ

สำหรับกรุงเทพมหานครบุคคลผู้ที่จะได้รับการพิจารณาขอพระราชทานเครื่องราชอิสริยาภรณ์ ได้แก่ บุคคลดังต่อไปนี้

๑. ข้าราชการการเมืองและผู้ดำรงตำแหน่งทางการเมืองในกรุงเทพมหานคร เช่น สมาชิก-
สภากรุงเทพมหานคร และสมาชิกสภาเขต

๒. ข้าราชการกรุงเทพมหานครสามัญข้าราชการครูกรุงเทพมหานคร และบุคลากรกรุงเทพมหานคร (ลูกจ้างประจำ)

๓. คู่สมรสข้าราชการชั้นผู้ใหญ่

การขอพระราชทานเครื่องราชอิสริยาภรณ์ ให้เริ่มจากขอพระราชทานเครื่องราชอิสริยาภรณ์

อันมีเกียรติยศยิ่งมงกุฎไทย และเครื่องราชอิสริยาภรณ์อันเป็นที่เชิดชูยิ่งช้างเผือกสลับกันโดยเลื่อนชั้นตราตามลําดับจากชั้นล่างสุด (ชั้นที่ ๗) จนถึงชั้นสูงสุดตามลําดับ โดยให้พิจารณาถึงตําแหน่ง ระดับ ชั้นยศ และความดีความชอบ โดยเรียงลําดับชั้นตราตั้งแต่เริ่มต้น ไปจนถึงชั้นตราสูงสุด รวม ๑๖ ชั้นตรา คือ

**๔๕**

**ชั้นต่ำกว่าสายสะพาย**

(๑) ชั้นที่ ๗ เหรียญเงินมงกุฎไทย (ร.ง.ม.)

(๒) ชั้นที่ ๗ เหรียญเงินช้างเผือก (ร.ง.ช.)

(๓) ชั้นที่ ๖ เหรียญทองมงกุฎไทย (ร.ท.ม.)

(๔) ชั้นที่ ๖ เหรียญทองช้างเผือก (ร.ท.ช.)

(๕) ชั้นที่ ๕ เบญจมาภรณ์มงกุฎไทย (บ.ม.)

(๖) ชั้นที่ ๕ เบญจมาภรณ์ช้างเผือก (บ.ช.)

(๗) ชั้นที่ ๔ จัตุรถาภรณ์มงกุฎไทย (จ.ม.)

(๘) ชั้นที่ ๔ จัตุรถาภรณ์ช้างเผือก (จ.ช.)

(๙) ชั้นที่ ๓ ตริตาภรณ์มงกุฎไทย (ต.ม.)

(๑๐) ชั้นที่ ๓ ตริตาภรณ์ช้างเผือก (ต.ช.)

(๑๑) ชั้นที่ ๒ ทวีติยาภรณ์มงกุฎไทย (ท.ม.)

(๑๒) ชั้นที่ ๒ ทวีติยาภรณ์ช้างเผือก (ท.ช.)

**ชั้นสายสะพาย**

(๑๓) ชั้นที่ ๑ ประถมาภรณ์มงกุฎไทย (ป.ม.)

(๑๔) ชั้นที่ ๑ ประถมาภรณ์ช้างเผือก (ป.ช.)

(๑๕) ชั้นสูงสุด มหาวชิรมงกุฎ (ม.ว.ม.)

(๑๖) ชั้นสูงสุด มหาปรมาภรณ์ช้างเผือก (ม.ป.ช.)

 **วิธีดำเนินการ**

****

**๔๖**

**ข้อควรระวัง**

 **คำถาม**

เสนอขอพระราชทานเครื่องราชอิสริยาภรณ์ซ้ำ หรือไม่ได้ขอพระราชทานฯ ให้แก่

ผู้มีคุณสมบัติครบถ้วนในแต่ละปี เนื่องจากเจ้าหน้าที่ไม่มีข้อมูลในแฟ้มประวัติ เช่น ข้อมูลการขอพระราชทานเครื่องราชอิสริยาภรณ์ในปีที่ผ่านมา หรือข้อมูลพฤติการณ์ทางวินัย หรือข้อมูลเงินเดือนคลาดเคลื่อน

 **คำตอบ**

* ตรวจสอบคุณสมบัติของข้าราชการผู้สมควรได้รับพระราชทานเครื่องราชอิสริยาภรณ์

ควรตรวจสอบจากหลายแหล่งข้อมูล ได้แก่ (๑) ข้อมูลในแฟ้มประวัติ (๒) ประกาศราชกิจจานุเบกษา (๓) ฐานข้อมูลบุคคล

* บันทึกข้อมูลการเสนอขอพระราชทานเครื่องราชอิสริยาภรณ์ในปีที่เสนอขอ และบันทึก

ข้อมูลการได้รับพระราชทานฯ เพื่อเป็นหลักฐานในแฟ้มประวัติเมื่อประกาศราชกิจจานุเบกษาแล้ว

 **คำถาม**

 เข้าใจว่ามีพฤติการณ์ทางวินัย เช่น อยู่ระหว่างถูกตั้งกรรมการสอบสวนทางวินัย หรือ

อยู่ระหว่างการสอบปากคำ /สอบสวน แล้วไม่สามารถเสนอขอพระราชทานเครื่องราชอิสริยาภรณ์**ได้**

 **คำตอบ**

 หน่วยงานสามารถเสนอขอพระราชทานเครื่องราชอิสริยาภรณ์ ให้แก่บุคคลดังกล่าวได้

แต่จะต้องระบุรายละเอียดและขั้นตอนของกระบวนการทางวินัยเสนอนำเข้าระเบียบวาระการประชุมคณะกรรมการระดับหน่วยงานและคณะกรรมการระดับกรุงเทพมหานครเพื่อพิจารณา

 **คำถาม**

 นาย ก. ดำรงตำแหน่งในประเภททั่วไป ระดับปฏิบัติงาน ครบ ๕ ปี ปัจจุบันเงินเดือน

๑๓,๐๐๐.-บาท ต้องเสนอขอพระราชทานเครื่องราชอิสริยาภรณ์ชั้นเริ่มต้น คือ ชั้นเบญจมาภรณ์มงกุฎไทย (บ.ม.) ตามลำดับชั้นหรือไม่

 **คำตอบ**

 หน่วยงานสามารถเสนอขอพระราชทานเครื่องราชอิสริยาภรณ์ ชั้นจัตุรถาภรณ์มงกุฎไทย (จ.ม.) เนื่องจาก นาย ก. รับราชการครบ ๕ ปี และได้รับเงินเดือนไม่ต่ำกว่าขั้นต่ำของระดับชำนาญงาน (เงินเดือนไม่ต่ำกว่า ๑๐,๑๙๐.-บาท)

 **คำถาม**

 หาก นาย ก. ยืนยันจะขอพระราชทานเครื่องราชอิสริยาภรณ์ชั้นเริ่มต้น คือ ชั้นเบญจมาภรณ์

มงกุฎไทย (บ.ม.) ทั้งที่ นาย ก. มีคุณสมบัติที่จะเสนอขอพระราชทานเครื่องราชอิสริยาภรณ์ ชั้นจัตุรถาภรณ์มงกุฎไทย (จ.ม.) ซึ่งเป็นชั้นที่สูงกว่า ได้หรือไม่

 **คำตอบ**

 นาย ก. สามารถแจ้งความประสงค์แก่หน่วยงานต้นสังกัดในกรณีดังกล่าวได้ ทั้งนี้ เจ้าหน้าที่ ผู้เสนอขอพระราชทานเครื่องราชอิสริยาภรณ์ระดับหน่วยงาน ควรให้ข้อมูลเชิงลึกเกี่ยวกับสิทธิประโยชน์ให้ นาย ก. ทราบ หากนาย ก. ยังคงยืนยันจะขอพระราชทานเครื่องราชอิสริยาภรณ์ชั้นเริ่มต้น ควรให้ นาย ก. ทำหนังสือยืนยันเจตนารมณ์

**๔๗**

 **คำถาม**

 นาย ข. เป็นผู้มีคุณสมบัติครบถ้วนสมควรได้รับพระราชทานเครื่องราชอิสริยาภรณ์

ในปี พ.ศ. ๒๕๖๐ หาก นาย ข. ถูกลงโทษทางวินัยในปีที่เสนอขอพระราชทานเครื่องราชอิสริยาภรณ์ หน่วยงานยังสามารถเสนอชื่อ นาย ข. เพื่อขอรับพระราชทานเครื่องราชอิสริยาภรณ์ ในปีนี้ได้หรือไม่

 **คำตอบ**

 หน่วยงานไม่สามารถเสนอขอพระราชทานเครื่องราชอิสริยาภรณ์ ให้แก่ นาย ข. ในปีนี้ได้ ต้องชะลอการขอพระราชทานเป็นเวลา ๑ ปี (ตามระเบียบฯ ข้อ ๑๙) ยกเว้นนาย ข. ถูกลงโทษภาคทัณฑ์ หน่วยงานจึงจะสามารถเสนอขอพระราชทานเครื่องราชอิสริยาภรณ์แก่ นาย ข. ในปีนั้นได้

**แนวทางปฏิบัติที่เป็นเลิศ**

****

****

**๔๘**

****

****

**๔๙**

****

****

**๕๐**

****

****

**๕๑**

****

**๕๒**

**อ้างอิง :**

๑. ระเบียบสํานักนายกรัฐมนตรีว่าด้วยการขอพระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย พ.ศ.๒๕๓๖ และที่แก้ไขเพิ่มเติม

 ๒. ระเบียบสํานักนายกรัฐมนตรีว่าด้วยการขอพระราชทานเครื่องราชอิสริยาภรณ์อันเป็นที่
เชิดชูยิ่งช้างเผือก และเครื่องราชอิสริยาภรณ์อันมีเกียรติยศยิ่งมงกุฎไทย (ฉบับที่ ๒) พ.ศ.๒๕๕๒

 ๓. หนังสือการบริหารงานบุคคลกรุงเทพมหานคร พ.ศ. ๒๕๕๘